15/11/2017 | Administración LocalMunicipal
San Sadurniño
Modificación de ordenanzas fiscais

ANUNCIO Modificación de ordenanzas fiscais APROBACIÓN DEFINITIVA DA MODIFICACIÓN DA ORDENANZA FISCAL T-2 REGULADORA DA TAXA POLA PRESTACIÓN DO SERVIZO DE RECOLLIDA E TRATAMENTO DE AUGAS RESIDUAIS O Pleno deste Concello, na sesión celebrada o día 2 de setembro de 2017, acordou aprobar provisionalmente a modificación da Ordenanza Fiscal T-2, reguladora da Taxa pola prestación do servizo de recollida e tratamento de augas residuais. Exposta ó público a devandita Ordenanza Fiscal T-2, mediante publicación do anuncio no BOP n.º 170, do 7 de setembro de 2017, sen que se presentase reclamación ou alegación algunha, mediante o presente publícase o texto íntegro da referida Ordenanza Fiscal T-2. ACTUALIZACIÓN DA ORDENANZA FISCAL N.º T-2: REGULADORA DA TAXA DO SERVIZO DE RECOLLIDA E TRATAMENTO DAS AUGAS RESIDUAIS Primeiro. –Modifícase o título da ordenanza, ficando como Ordenanza fiscal n.º T-2: Ordenanza reguladora da taxa do servizo de recollida e tratamento das augas residuais. Segundo. –Actualízase o contido da Ordenanza fiscal n.º T-2: Ordenanza reguladora da taxa do servizo de recollida e tratamento das augas residuais, que terá o seguinte contido: Artigo 1.º.–Fundamento e natureza. En aplicación do disposto nos artigos 15 a 27 e 58 do texto refundido da Lei de Facendas Locais, aprobado por Real Decreto Lexislativo 2/2004, do 5 de marzo, este Concello establece a taxa da rede de sumidoiros, que se rexerá pola presente ordenanza fiscal. Artigo 2.º.–Feito impoñible.1. Constitúe o feito impoñible da taxa: 1. A actividade municipal, técnica e administrativa, tendente a verificar se se dan as condicións necesarias para autorizar a acometida á rede de sumidoiros municipal 2. A prestación dos servizos de evacuación de excretas, augas pluviais, negras e residuais, a través da rede de sumidoiros municipal 3. O tratamento das augas residuais recollidas, para a súa correcta depuración.2. Non estarán suxeitos á taxa os edificios derruídos, declarados ruinosos ou os que teñan a condición de soar ou terreo.3. Si estarán suxeitos á taxa as persoas que soliciten, e se lles autorice, a descarga na EDAR dos residuos de pozos negros particulares. Neste caso as persoas solicitantes empregarán os seus medios propios para trasladar os residuos, e se encargarán de realizar a descarga, baixo control dos servizos municipais.4. Para os efectos da aplicación da taxa, diferenciaranse 2 tipos de usos: 1. Usos domésticos: os vinculados aos edificios e propiedades particulares que teñan a condición de vivenda 2. Usos comerciais ou industriais: os vinculados a baixos comerciais e demais edificacións na que se desenvolvan actividades económicas. Artigo 3.º.–Suxeitos pasivos.1. Son suxeitos pasivos contribuíntes as persoas físicas ou xurídicas e as entidades a que se refire o artigo 33 da Lei xeral tributaria, que: a) No momento da concesión da licenza da acometida á rede, sexan propietarias, usufrutuarias ou titulares do dominio útil do terreo. b) No caso de prestación de servizos dos números 1. b) e 1. c) do artigo anterior, sexan as ocupantes ou usuarias dos terreos do termo municipal beneficiarias dos devanditos servizos, calquera que sexa o subtítulo: propietarias, usufrutuarias, habitacionistas ou arrendatarias, mesmo en precario.2. Asemade, terá condición de suxeito pasivo a persoa solicitante de descarga na EDAR de residuos de pozos negros.3. En todo caso, terá a consideración de suxeito pasivo substituto da persoa ocupante ou usuaria das vivendas ou locais a persoa propietaria destes inmobles, as que poderán repercutir, se é o caso, as cotas satisfeitas sobre as respectivas beneficiarias do servizo. Artigo 4.º.–Responsables.1. Responderán solidariamente das obrigas tributarias do suxeito pasivo as persoas físicas ou xurídicas a que se refiren os artigos 41 e 43 da Lei xeral tributaria.2. Serán responsables subsidiarias as persoas administradoras das sociedades e as que asuman as tarefas de sindicación, intervención ou liquidación de quebras, concursos, sociedades e entidades en xeral, nos supostos e co alcance que sinala o artigo 40 da Lei xeral tributaria. Artigo 5.º.–Cota tributaria.1. A cota tributaria correspondente á concesión da licenza ou autorización de acometida á rede de rede de sumidoiros esixirase por unha soa vez e consistirá na cantidade fixa de cento trinta e cinco (135,00) €, que se reducirá a setenta (70,00) € para as acometidas que deban utilizar sistemas de bombeo para o vertido á rede municipal.2. A cota tributaria a esixir pola prestación dos servizos de vertido na rede de sumidoiros consistirá nunha cantidade fixa que se determinará segundo o uso ao que se destine a edificación á que se preste o servizo, segundo a seguinte tarifa:  Vivendas (usos domésticos):  10,00 €/ano para as acometidas que non precisen bombeo para o vertido á rede municipal.  5,00 €/ano para as acometidas que deban utilizar sistemas de bombeo para o vertido á rede municipal.  Usos comerciais ou industriais: 15,00 €/ano.3. A cota tributaria a esixir pola prestación dos servizos de depuración das augas residuais consistirá nunha cantidade fixa que se determinará segundo o uso ao que se destine a edificación á que se preste o servizo, segundo a seguinte tarifa: 1. Vivendas (usos domésticos):  10,00 €/ano para as acometidas que non precisen bombeo para o vertido á rede municipal.  5,00 €/ano para as acometidas que deban utilizar sistemas de bombeo para o vertido á rede municipal.2. Usos comerciais ou industriais: 15,00 €/ano.3. Descarga de residuos particulares de pozos negros na EDAR: 5,00 €/m 3 4. As anteriores tarifas actualizaranse anualmente e de forma automática segundo o índice de prezos ao consumo (IPC) interanual. Artigo 6.º.–Bonificacións. Concederase unha bonificación do 50% aos suxeitos pasivos usuarios do servizo obxecto da presente ordenanza, que teñan entre 12 e 30 anos e que acrediten ser posuidores do Carné Xove. Esta bonificación será solicitada pola persoa usuaria canda as solicitudes de acometidas ou descargas, así como en cada anualidade de cobramento da presente taxa. Artigo 7.º.–Exencións. Non se concederá ningunha exención nin bonificación na exacción da presente taxa. Artigo 8.º.–Xeración.1. Xerarase a taxa e nacerá a obriga de contribuír cando se inicie a actividade municipal que constitúe o seu dereito impoñible, entendéndose a mesma: a) Na data de presentación da oportuna solicitude da licenza de acometida, se o suxeito pasivo a formulase expresamente. b) Dende que teña lugar a efectiva acometida á rede de rede de sumidoiros municipal. A remuneración por esta modalidade da taxa producirase con independencia de que se obtivera ou non a licenza de acometida e sen prexuízo da iniciación do expediente administrativo que poida instruírse para a súa autorización. c) No momento da concesión da autorización para a descarga na EDAR de residuos de pozos negros.2. Os servizos de evacuación de excretas, augas pluviais, negras e residuais, e da súa depuración teñen carácter obrigatorio para todos os edificios do municipio que teñan fachada á rúa, prazas ou vías públicas en que exista rede pública de sumidoiros, e xerarase a taxa aínda cando as persoas interesadas non procedan a efectuar a acometida á rede. Artigo 9.º.–Declaración, liquidación e ingresos. l) Os suxeitos pasivos substitutos da persoa contribuínte formularán as oportunas declaracións de alta e baixa no censo de suxeitos pasivos da taxa, no prazo que media entre a data en que se produza a variación na titularidade do terreo e o último día do mes natural seguinte. Estas últimas declaracións producirán efecto a partir da primeira liquidación que se practique unha vez finalizado o prazo de presentación das devanditas declaracións de alta e baixa. m) A inclusión inicial no censo farase de oficio unha vez concedida a licenza de acometida á rede. n) As cotas esixibles por esta taxa liquidaranse e recadaranse nun só recibo anual. o) No suposto da obtención da licenza de acometida, a persoa contribuínte formulará a oportuna solicitude e os servizos tributarios deste Concello, unha vez concedida aquela, practicarán a liquidación que proceda, que será notificada para ingreso en directo na forma e prazos que sinala o Regulamento xeral de recadación. p) No caso das descargas directas na EDAR, os servizos municipais farán unha liquidación, correspondente ao volume real de residuos depositados na instalación municipal. Artigo 10.º.–Infraccións e sancións. En todo o relativo á cualificación de infraccións tributarias, así como das sancións que as mesmas correspondan en cada caso, estarase ao previsto na Lei xeral tributaria e disposicións concordantes. Disposición adicional De cara á regulamentación da xestión do servizo, será de aplicación supletoria o recollido no Decreto 141/2012, do 21 de xuño, polo que se aproba o regulamento do servizo público de saneamento e depuración de augas residuais de Galicia, nomeadamente ao referido aos vertidos e ao réxime sancionador. Disposición final A presente ordenanza fiscal entrará en vigor o día seguinte da súa publicación no Boletín Oficial da Provincia, permanecendo en vigor ata a súa modificación ou derrogación expresas. Terceiro. –En cumprimento do establecido nos artigos 49 e 70-2 da Lei 7/1985, reguladora das bases do réxime local, e 56 do Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local, sométese o expediente a información pública polo prazo de trinta días, a contar desde o seguinte o da publicación do anuncio no Boletín Oficial da Provincia, para que poida ser examinado e se presenten, no seu caso, as reclamacións que se estimen oportunas. Para facilitar o acceso ao texto da proposta da ordenanza fiscal durante o período de exposición pública, procederase a publicar o texto na web municipal. Ademais darase traslado da proposta do texto á entidade Augas de Galicia e ao Consello Galego de Consumidores e Usuarios. Se transcorrido o prazo indicado non se presentasen alegacións, considerarase aprobada definitivamente esta actualización da ordenanza fiscal n.º T-2. San Sadurniño, 6 de novembro de 2017. O alcalde Secundino García Casal